भारत और वेस्टइंडीज के बीच इस समय 2 टेस्ट मैचों की सीरीज खेली जा रही है। पहला मैच भारतीय टीम जीत चुकी है और दूसरा मैच 12 अक्टूबर से खेला जाएगा। इसके बाद 21 अक्टूबर से 5 मैचों की वनडे सीरीज खेली जाएगी। रोहित शर्मा चाहेंगे कि विजय हजारे ट्रॉफी में वो ज्यादा से ज्यादा रन बनाकर वेस्टइंडीज के खिलाफ सीरीज से पहले लय पकड़ लें। हालांकि एशिया कप में उनका प्रदर्शन काफी अच्छा रहा था और उन्होंने शानदार शतक भी लगाया था और टीम को 7वीं बार खिताब जिताने में अहम भूमिका अदा की थी।